– અત્યાર સુધી એવા ઘણા પ્રસંગો બન્યા છે જે આલેખવા અહીં પાના ઓછા પડે. તેમ છતાં એક બે પ્રસંગની વાત કરું તો એક સમયે અમારો શો કેનેડાના ટોરેન્ટોમાં હતો. તે સમયે અમારી ફલાઇટ બે કલાક મોડી હતી. અહીં દર્શકો સમયનાં ખૂબ ચોક્કસ હોય છે. તેમ છતાં દર્શકો અમારી રાહ જોઇને બેસી રહ્યા અને અમે ફલાઇટ લેન્ડ થતાં તુરંત અમારા શોનાં સ્થળે પહોંચીને શો કમ્પ્લિટ કર્યો હતો. તો બીજી એક ઘટના સુરતની છે. તે સમયે અમારો શો સુરતના ટેક્સ પલાઝોમાં હતો ત્યારે અમારો સામાન મુંબઇથી ટ્રકમાં આવતો હતો. અમે અમારા આઉટફિટ્સ, જ્વેલરી વગેરેની રાહ જોઇને બેઠા હતા અને છેવટે અમે પારકા વસ્ત્રો અને વસ્તુ દ્વારા શો કર્યો. કારણકે, કલાકારો એક જ વસ્તુને અનુસરે છે ‘શો મસ્ટ ગો ઓન’. જોકે જે શોમાં અમને આવી તકલીફો પડી તે શો સૌથી સરસ રહ્યા હતા.